Jajahan Machang

Machang (Jawi: ماچڠ, bahasa Thai: มาจัง) merupakan salah satu daripada 10 jajahan pentadbiran negeri Kelantan Darul Naim yang terletak di negeri Cik Siti Wan Kembang. 

Machang merupakan sebuah jajahan di utara Kelantan, dengan keluasan lebih kurang 1227 km². Machang terletak di timur Semenanjung Melayu, di dalam negeri Kelantan berhadapan dengan Laut Champa dan bersempadan dengan jajahan Kuala Krai, Tanah Merah, Kota Bharu dan Pasir Puteh. 

Machang mempunyai sebanyak 93,087 orang penduduk (banci 2010). Machang juga merupakan nama sejenis pokok buah.

Terdapat 6 daerah di Machang iaitu Labok, Pulai Chondong, Panyit, Pangkal Meleret, Ulu Sat, dan Temangan.
Jumlah mukim di Machang ialah 30.

Di bahagian utara jajahan Machang terdapat jajahan Kota Bharu, di timurnya Jajahan Pasir Puteh dan bersempadan dengan Negeri Terengganu, di barat ialah Jajahan Tanah Merah manakala di selatan ialah Jajahan Kuala Krai. 

Machang ialah sebuah pentadbiran daerah agraria (pertanian) yang mempunyai banyak kawasan tanaman padi dan perkampungan peladang dan penoreh.  

Antara tarikan sejarah di sini ialah Menara Masjid Pulai Condong. Salah satu kampus cawangan Universiti Teknologi MARA juga bertempat di Machang selain terkenal sebagai tempat kelahiran penyanyi berprolifik, Misha Omar, dan selebriti kontroversi, Vida.

Sejarah 
Pada tahun 1880, sekumpulan penduduk kampung yang diketuai oleh Encik Senik Awang Kecik dari Pasir Tumboh di Kota Bharu membuka sebuah kampung Machang. Pembukaan kampung ini adalah ekoran banjir besar yang melanda negeri Kelantan dan telah mendorong ramai penduduk untuk mencari lokasi baharu untuk tinggal.

Aktiviti utama pada awal pembukaan di penempatan ini ialah pertanian dan perniagaan. Sekitar 1949, jajahan Machang telah dijadikan sebagai jajahan kecil dan pada 1952, Januari 1 jajahan kecil ini telah dijadikan jajahan sepenuhnya ekoran kepesatan perkembangan kegiatan ekonomi.

Tempat menarik
Antara tempat menarik di Daerah Machang yang sering dikunjungi oleh orang ramai ialah kolam air panas yang terletak di Kampung Rengas Tok Bok, Hutan Lipur Bukit Bakar, Air Terjun Jeram Linang, Hutan Lipur Jeram Batang Nyor dan Hutan Lipur Cabang Tongkat. Di hutan cabang Tongkat terdapat beberapa jenis bunga Raflesia. Terdapat juga kawasan bersejarah dan mercu tanda di daerah ini untuk dilawati seperti Jambatan Guillemard, Lombong Bijih Besi Temangan dan juga Menara Masjid Pulai Condong

Sekolah
 Sekolah menengah
 Sekolah Menengah Kebangsaan Abdul Samad
 Sekolah Menengah Kebangsaan Machang
 Sekolah Menengah Kebangsaan Hamzah (1)
 Sekolah Menengah Kebangsaan Hamzah (2)
 Sekolah Menengah Kebangsaan Sri Intan
 Sekolah Menengah Kebangsaan Temangan
 Sekolah Menengah Kebangsaan Pangkal Meleret
 Sekolah Menengah Sains Machang
 Sekolah Menengah Kebangsaan Agama Wataniah
 Sekolah Menengah Kebangsaan Bandar Machang

Maahad Tahfiz Al Quran Wal Qiraat 
Sekolah rendah
 Sekolah Jenis Kebangsaan (C) Pei Hwa
 Sekolah Kebangsaan Dewan Besar
 Sekolah Kebangsaan Labok
 Sekolah Kebangsaan Tok Bok
 Sekolah Kebangsaan Machang (1)
 Sekolah Kebangsaan Machang (2)
 Sekolah Kebangsaan Pulai Chondong 
 Sekolah Kebangsaan Pangkal Gong
 Sekolah Kebangsaan Kampung Pek
 Sekolah Kebangsaan Temangan
 Sekolah Kebangsaan Ayer Merah
 Sekolah Kebangsaan Hamzah (1)
 Sekolah Kebangsaan Hamzah (2)
 Sekolah Kebangsaan Bukit Tiu
 Sekolah Kebangsaan Belukar
 Sekolah Kebangsaan Bandar
 Sekolah Kebangsaan Pak Roman
 Sekolah Kebangsaan Mata Ayer
 Sekolah Kebangsaan Pangkal Nering
 Sekolah Kebangsaan Pangkal Jenereh
 Sekolah Kebangsaan Kelaweh
 Sekolah Kebangsaan Pangkal Mak Wan
 Sekolah Kebangsaan Sungai Bagan
Sekolah Kebangsaan Paloh Rawa

Jajahan Machang
 Mukim Bagan
 Mukim Bakar
 Mukim Dewan
 Mukim Gading Galoh
 Mukim Jakar
 Mukim Joh
 Mukim Kelaweh
 Mukim Kerawang
 Mukim Kerilla
 Mukim Kuala Kerak
 Mukim Labok
 Mukim Limau Hantu
 Mukim Machang
 Mukim Padang Kemunchut
 Mukim Pek
 Mukim Pemanok
 Mukim Pulai Chondong
 Mukim Raja
 Mukim Temangan
 Mukim Tengah
 Mukim Tok Bok
 Mukim Ulu Sat
 Bandar Machang
 Pekan Temangan

Rujukan